text: মিনীষা লাম্বা (জন্ম: ১৮ জানুয়ারি ১৯৮৫) হলেন একজন ভারতীয় অভিনেত্রী, যিনি ২০০৫ সাল হতে ২০১৪ সাল পর্যন্ত হিন্দি চলচ্চিত্রে অভিনয় করেছেন। তিনি ২০০৫ সালে মুক্তিপ্রাপ্ত ইয়াহান চলচ্চিত্রের মাধ্যমে বলিউডে অভিষেক করেছেন। তার অভিনীত চলচ্চিত্রসমূহের মধ্যে হানিমুন ট্র্যাভেলস প্রাইভেট লিমিটেড (২০০৭), বাচনা এ হাসিনো (২০০৮), ওয়েল ডান আব্বা (২০০৯) এবং ভেজা ফ্রাই ২ (২০১১) উল্লেখযোগ্য। ২০১৪ সালে, তিনি কালারসে সম্প্রচারিত জনপ্রিয় অনুষ্ঠান বিগ বস ৮-এ অংশগ্রহণ করেন, যেখানে তিনি ১৫তম স্থান অধিকার করেন।
  
  প্রারম্ভিক জীবন
  মিনীষা লাম্বা ১৯৮৫ সালের ১৮ই জানুয়ারি তারিখে নতুন দিল্লির একটি শিখ পরিবারে জন্মগ্রহণ করেন। তার বাবা হলেন কাওয়েল লাম্বা, মা হলেন মঞ্জু লাম্বা এবং ভাই হলেন করণবীর লাম্বা। তিনি এক বছর যাবত চেন্নাইয়ের ছেত্তিনাদ বিদ্যাশ্রম স্কুল পড়াশোনা করেন এবং অতঃপর তিনি শ্রীনগরের আর্মি পাবলিক স্কুলে ভর্তি হন, যেখানে তিনি তার স্কুলের শিক্ষা সম্পন্ন করেছেন। তিনি দিল্লি বিশ্ববিদ্যালয়ের মিরান্ডা হাউস হতে ইংরেজি (স্নাতক) বিভাগে পড়াশুনা করেন।
  
  ব্যক্তিগত জীবন
  ২০১৫ সালের ৬ই জুলাই তারিখে মিনীষা তার দীর্ঘ-দিনের প্রেমিক রায়ান থ্যামের সাথে বিবাহ বন্ধনে আবদ্ধ হন। রায়ান থ্যাম হচ্ছেন জুহুর একটি নাইটক্লাবের মালিক এবং পূজা বেদীর চাচাতো ভাই।
  
  চলচ্চিত্রের তালিকা
  
  চলচ্চিত্র
  
  টেলিভিশন
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৮৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:দিল্লির নারী মডেল
  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:নতুন দিল্লির ব্যক্তি
  বিষয়শ্রেণী:বিগ বসের প্রতিযোগী
  বিষয়শ্রেণী:পাঞ্জাবি চলচ্চিত্র অভিনেত্রী
title: মিনীষা লাম্বা